Vi-FRANC. Ramon Francàs: El Celler Clos Pons acull una actuació de prestigi internacional dins del marc del Guitar Festival de les Garrigues.
Rafael Bonavita, músic uruguaià resident a Lleida, ha interpretat aquest divendres un concert de tiorba per a 100 persones a l’interior del Celler Clos Pons. El concert es va fer en el marc del Guitar Festival de les Garrigues. L’organització ha manifestat que aquest acte ha servit per unir “la música i el vi units com en els temps d’efervescència de la música barroca”. S’afegeix que “la quietud de la Sala de Bótes del Celler Clos Pons es va veure interrompuda pel so de la Tiorba, un instrument de corda polsada similar al llaüt barroc però de més dimensió”. Rafael Bonavita, referent mundial en aquest instrument, va oferir un repertori de diferents autors italians i francesos que va emmudir els assistents. Va ser, en definitiva, “una nit amb una experiència sensorial única iniciada i finalitzada amb un tast dels reconeguts vins del Celler de L’Albagés”.